section_heading: Historiografija
paragraph_text: Turci su i važna tema povijesnih spisa. Trogiranin Koriolan Ćipiko (1425.&ndash;1493.) pisao je o mletačkoj pomorskoj ekspediciji na Eubeju (Petri Mocenici Imperatoris gesta, "Djela vrhovnoga zapovjednika Petra Moceniga", 1477.). <br> Stjepan Brodarić napisao je izvještaj o porazu na Mohačkom polju (De conflictu Hungarorum cum Solymano Turcarum imperatore ad Mohach historia verissima, "Najistinitiji prikaz bitke Ugra s turskim sultanom Sulejmanom na Mohaču", 1527.). <br> O životu u turskom ropstvu pisali su Juraj Hus (oko 1510.&ndash;nakon 1566.) i Bartolomej Jurjević (Đurđević, Georgijević; oko 1506.&ndash;oko 1566.). <br> Šibenčanin Antun Vrančić (1504.&ndash;1573.) putopisom Iter Buda Hadrianopolim prikazao je svoje putovanje iz Budima u Drinopolje. O turskoj opasnosti i protuturskoj taktici i strategiji pisao je Dubrovčanin Feliks Petančić (oko 1455.&ndash;oko 1516.), uručujući svoj plan križarskog rata ugarskom kralju Vladislavu II.